CELEX: C2005/330/59
Language: sl
Date: 2005-12-24 00:00:00
Title: Zadeva T-385/05: Tožba, vložena  21. oktobra 2005  — Transnáutica proti Komisiji

24.12.2005   
            
            
               SL
            
            
               Uradni list Evropske unije
            
            
               C 330/24
            
         Tožba, vložena 21. oktobra 2005 — Transnáutica proti Komisiji
   (Zadeva T-385/05)
   (2005/C 330/59)
   Jezik postopka: angleščina
   Stranki
   
      Tožeča stranka: Transnáutica — Transportes e Navegação, SA (Matosinhos, Portugalska) (zastopniki: C. Fernández Vicién, I. Moreno-Tapia, D. Ortigão Ramos, B. Ancieto Silva, lawyers)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               Odločba Komisije z dne 6. julija 2005 (postopek REM 05/2004) o postopku odpusta in povračila carin naj se v celoti razglasi za nično;
            
         
               —
            
            
               Komisija naj nosi stroške, ki so nastali zaradi tega postopka.
            
         Tožbeni razlogi in bistvene trditve
   Tožeča stranka je portugalsko podjetje, ki se ukvarja predvsem s tovornim prevozom. Leta 1994 je drugo portugalsko podjetje, v skladu z zunanjim skupnostnim tranzitnim postopkom, iz Portugalske v države, ki so bile tedaj zunaj Skupnosti, poslalo določeno število pošiljk tobaka in etilnega alkohola. Tožeča stranka je bila v skladu s carinskim zakonikom Skupnosti („CZS“) glavni zavezanec za te pošiljke. Kasneje se je odkrilo, da uprava tožeče stranke dejansko sploh ni vedela za te posle, saj je eden izmed zaposlenih goljufal, pri čemer je uporabil zavarovanje tožeče stranke v nasprotju z notranjimi navodili.
   Ker ni bilo dokaza, da so zadevne pošiljke prispele na carinski urad njihovega namembnega kraja, je morala tožeča stranka kot glavni zavezanec plačati zadevni carinski dolg. Tožeča stranka je kasneje v skladu s členom 239 CZS vložila zahtevek za povračilo in odpust teh dolgov in pri tem navedla, da nevedoč za nedovoljene dejavnosti svojega zaposlenega, ni bila vpletena v nobene goljufive dejavnosti in da je sodelovala z oblastmi ter da je portugalski carinski organi niso nikoli obvestili o njihovih sumih goljufije glede zadevnih poslov. Ta tožba je bila zavrnjena z izpodbijano Odločbo.
   V podporo svoji tožbi tožeča stranka trdi, da naj bi Komisija kršila bistvene postopkovne zahteve, ker se ni posvetovala s carinskim odborom in pozvala tožečo stranko, naj se pridruži postopku šele na zadnji stopnji. Tožeča stranka prav tako zatrjuje domnevno očitno napako proste presoje zadevnega stanja s strani Komisije kot tudi kršitev obveznosti obrazložitve njenih odločb. Tožeča stranka nadalje navaja domnevne kršitve načela dobrega upravljanja in njenih pravic obrambe, ker naj Komisija ne bi skrbno in nepristransko preučila vseh upoštevnih vidikov zadeve. Končno, tožeča stranka zatrjuje domnevno kršitev načela sorazmernosti, ker je bila njena tožba zavrnjena, četudi sta Komisija in portugalski organi začeli preiskavo, da bi ugotovili ali so zadevni posli pomenili tihotapstvo.